gl en gl fr gl gl gl es pt en gl war gl es gl es gl gl gl gl it gl gl es gl gl gl gl gl gl it en gl gl en gl gl gl en gl gl gl gl gl gl gl gl en gl gl gl gl gl gl gl gl it gl gl gl gl gl en gl en en pl en en en en gl en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en es gl gl gl gl
A Xunta destaca o potencial innovador das pemes galegas do sector aeroespacial - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ A Xunta destaca o potencial innovador das pemes galegas do sector aeroespacial
A Xunta destaca o potencial innovador das pemes galegas do sector aeroespacial
Feb 5, 2021 | Sala de prensa | 0 comments
A directora da Axencia Galega de Innovación (Gain) e a delegada territorial da Xunta en Pontevedra visitaron a empresa Aerocámaras en Lalín
A compañía, especializada no sector dos drons, desenvolveu os proxectos AeroCovid e Drone Velutina 2.0 no marco das aceleradoras Connect19 e BFAero impulsadas polo Goberno galego
A directora de Gain subliñou o papel clave que xogan as pemes no Polo Aeroespacial de Galicia
Lalín (Pontevedra), 5 de febreiro de 2021.- A directora da Axencia Galega de Innovación (Gain), Patricia Argerey, e a delegada territorial da Xunta de Galicia en Pontevedra, Luisa Piñeiro, visitaron esta mañá a sede de Aerocámaras en Lalín. Trátase dunha empresa con preto de 15 anos de antigüidade especializada no sector dos drons, cuxas principais actividades son a formación de pilotos profesionais de drons, a xestión aeronáutica, a xestión de servizos profesionais con drons e o desenvolvemento de aeronaves non tripuladas.
Argerey destacou o potencial innovador das empresas galegas, que se atopan no centro da I+D+i realizada en España no sector dos drons, e que, grazas á aposta da Xunta a través do Polo Aeroespacial de Galicia, viron reforzadas as súas capacidades tecnolóxicas e as súas oportunidades. Neste sentido, puxo a Aerocámaras como exemplo de empresa que soubo aproveitar o potencial deste segmento de mercado, o dos drons, e medrar ata converterse nun referente en España e en plena expansión internacional.
A directora de Gain fixo énfase na vocación innovadora da empresa que a levou a participar en dúas aceleradoras de innovación impulsadas pola Xunta e especializadas no sector aeroespacial, a Business Factory Aero (BFAero), e na comercialización de solucións innovadoras fronte á pandemia, Connect19.
Aerocámaras foi seleccionada como unha das 19 iniciativas do sector aeroespacial incubadas ou aceleradas a través da BFAero nas súas tres edicións. En concreto, o seu proxecto Drone Velutina 2.0, que propón un sistema pioneiro para erradicar os niños de avespa velutina dun xeito rápido, seguro e eficaz, participou no programa de aceleración da segunda edición onde, ademais de recibir un apoio económico de 50.000 euros, obtivo asesoramento experto, acceso ás instalacións e equipos do Polo Aeroespacial de Galicia, espazos de coworking e formación.
Entre as vantaxes da solución deseñada por Aerocámaras, que xa se atopa no mercado, está a posibilidade de acceder a niños de avespas máis altos e inaccesibles, dun xeito máis económico, xa que supón un aforro de tempo e de custos ao non precisar montar infraestruturas nin empregar traxes especiais.
Así mesmo, a empresa dezana participou na aceleradora posta en marcha pola Xunta de Galicia para reducir o impacto social e económico da pandemia, Connect19. Neste marco, Aerocámaras desenvolveu o proxecto AeroCovid, un sistema de vixilancia aérea con drons que permite controlar o aforo e o distanciamento social en espazos urbanos, rurais e naturais baseándose nun algoritmo de Intelixencia Artificial.
Este sistema, que recibiu un apoio económico de preto de 18.000 euros para mellorar a súa comercialización e que xa está no mercado, permite transmitir o sinal en directo para poder controlar o aforo e o distanciamento social en tempo real desde calquera lugar do mundo, ten unha alta eficacia na medición e permite a anonimización dos usuarios gravados, asegurando a privacidade.
Entre os novos proxectos da empresa, que deron a coñecer hoxe ás representantes da Xunta de Galicia, atópanse drons de hidróxeno, transporte de persoas con aeronaves non tripuladas, inspeccións técnicas con drons, transporte de material de porto a barco ou unha plataforma de busca de talento centrada na industria dos vehículos non tripulados.
Polo Aeroespacial de Galicia
A directora de Gain explicou que o apoio a este sector se enmarca no Polo Aeroespacial de Galicia, a iniciativa estratéxica da Xunta para mellorar a prestación dos servizos públicos mediante o uso de vehículos non tripulados e converter Galicia nun referente internacional neste sector.
No período 2015-2020 mobilizáronse a través desta iniciativa 164 millóns de euros de investimento público-privado, case 10 veces máis do inicialmente previsto; desenvolvéronse 59 proxectos de I+D; e 800 profesionais de toda España -fundamentalmente en Galicia- traballaron nela.
Actualmente, estase iniciando a fase de consolidación que abranguerá o período 2021-2025 e que se agarda teña un impacto relevante no desenvolvemento socioeconómico de Galicia, contribuíndo a equilibrar o crecemento económico das provincias do interior, a facer fronte aos retos de futuro como a transición ecolóxica e dixital e a posicionar Galicia como unha rexión de referencia en Europa no segmento dos drons.
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok